gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu gu en gu gu gu gu gu en en en gu gu en en en gu en en en en gu gu en en en gu en gu gu gu gu en en en en en en as en es en en en en en gu en en en gu en en en en en en en en en en en en en en en gu gu gu en en en en en gu en en en en fr en en en en el gu en en gu gu gu gu gu gu gu gu gu gu gu gu gu gu en gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: ત્રણ કાવ્યો – ચિંતન આચાર્ય
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
(રીડ ગુજરાતીને પ્રસ્તુત કાવ્યો મોકલવા બદલ શ્રી ચિંતનભાઈ આચાર્યનો ખૂબ ખૂબ આભાર. તેમનો સંપર્ક c.acharya@ymail.com પર કરી શકાય્ છે. ચિંતનભાઈની કલમને ખૂબ ખૂબ શુભકામનાઓ)
૧) ‘ગામ’ યાદ આવે છે
રસ્તાને ઘેરેલાં ધાસની લીલોતરીને, મંદ મંદ વાયરાનો અહેસાસ આવે છે.
લીમડાનાં છાંયડે એ ઢોળેલો ઢોલિયો, સાથે નીરવ શાંતિનો સંવાદ આવે છે,
વડની વડવઈએ બાંધેલો હીંચકો, ને ફરી બાળક થવાની દરકાર આવે છે.
ખેતરના આભ ઉપર જામેલું વાદળું જોઈ, સોનેરી પાકનો ઉન્માદ આવે છે,
પર્વતની દેરીનો પ્રજ્વલિત દીવો ને, દૂર થતી આરતીનો રણકાર આવે છે.
કડ-કડતી ઠંડીમાં પાદરે જે કરતાં, એ હૂંફાળી તાપણીની ગર્માશ આવે છે,
રાત્રે ઉગેલી પેલી ભૂરી હવાઓ, પરોઢિયે ઝાકળનો સંગાથ લાવે છે.
વાડામાં બાંધેલી ભેંસને સતાવતા, હોલા ને કાબરનો કલબલાટ આવે છે,
ભાંભરતી ગાય તરફ દોડતું વાછરડું, જાણે માડીના પાલવનો વ્હાલ લાવે છે.
અંધારી રાતમાં ઉડતા એ આગિયા જોઈ, હારેલી આંખોમાં ચમકાટ આવે છે,
ભૂતકાળના સ્મરણોનો સાદ આવે છે, કોણ જાણે કેમ મને ‘ગામ’ યાદ આવે છે.
આ મહેક ભીનાશની, જો નક્કી આ વરસાદ છે,
છે હવામાં લાગણી, જો નક્કી આ વરસાદ છે.
સુક્કી ભઠ્ઠ આ ચામડીમાં કૂંપળો ફૂટી રહી,
સળવળે છે ગરદનો, જો નક્કી આ વરસાદ છે.
નામ કાગળનું હવે બદલાઈ ને હોડી થયું,
બાળકો છે ગેલમાં, જો નક્કી આ વરસાદ છે.
છત્રીઓની ભીડમાં આ કોણ જે ઉદાસ છે ?
છત વગરની ઝૂંપડી, જો નક્કી આ વરસાદ છે.
ગર્જનાઓ આભ આજે શાનથી કરતું રહ્યું,
ભેંસની ભાંભર કહે, જો નક્કી આ વરસાદ છે.
થાય છે તૈયાર આજે બે બળદની જોડીઓ,
ફાળિયા મલકાય છે, જો નક્કી આ વરસાદ છે.
આ ધરાની તૃપ્તતામાં પણ ઘણો ઉન્માદ છે,
વાદળીની આંખ ભીની, નક્કી આ વરસાદ છે.
આજે માળિયેથી એક ઘરડું દફ્તર મળ્યું છે, અચાનક જાણે મારું બાળપણ મળ્યું છે
કિનારીએ ટોચાં પડેલી ફૂટપટ્ટી, ને એની ઉપર ઇતરાતું કોણમાપક મળ્યું છે
સંચાની કેદમાં ફસાએલી પેન્સિલ, ને ધોળું ઘસાયેલું સુગંધીદાર રબર મળ્યું છે
આજે મળિયેથી એક ઘરડું દફ્તર મળ્યું છે, અચાનક જાણે મારું બાળપણ મળ્યું છે.
પીળા પડી ગયેલા પાનાવાળી નોંધપોથી, ને એમાં સાચવેલો પેન્સિલનો છોલ
કિનારીઓ ઉખડી ગયેલી પાટી, અને રંગબેરંગી ચોકનું એક બાક્સ પણ મળ્યું છે
આજે માળિયેથી એક ઘરડું દફ્તર મળ્યું છે, અચાનક જાણે મારું બાળપણ મળ્યું છે.
કાંચની ઘસાએલી એક બરણીમાં લખોટીઓ, ને એમાં મારો સફેદ મોટો કંચો મળ્યો છે
ચીરાયેલો લાલ દડો, તત્ત્ડીઓ ભમરડો અને બિલ્લા વળી જાળનું ગૂંચડુય મળ્યું છે
આજે માળિયેથી એક ઘરડું દફ્તર મળ્યું છે, અચાનક જાણે મારું બાળપણ મળ્યું છે.
એક જોડી મોજાં, કાણાંવાળી બુઢીયા ટોપી અને સફેદ સ્વટેર જે હવે પીળું થઈ ગયું છે
વર્તમાનના અનુભવે જે વારંવાર જોતો હતો, એ રમણીય નાદાન સ્વપ્નું મળ્યું છે
આજે માળિયેથી એક ઘરડું દફ્તર મળ્યું છે, અચાનક જાણે મારું બાળપણ મળ્યું છે.
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous સાવ સાદો સવાલ – દિનકર જોષી
બધું જ છે… – નયના શાહ Next »
આ પ્રકારનું અન્ય સાહિત્ય:
લગ્ન – ખલિલ જિબ્રાન (અનુ. કિશોરલાલ મશરૂવાળા)
ત્યાર પછી મિત્રાએ પુનઃ વિનંતી કરી પૂછ્યું – અને લગ્ન એટલે શું, ગુરુજી ? ત્યારે તે બોલ્યા – તમે બંને સાથે જન્મયાં; અને સદાને માટે સાથે જ રહેશો હિમ-શી મૃત્યુની પાંખો તમારો યોગ તોડી નાખે ત્યારેય તમે સાથે જ રહેવાનાં છો. સાચે જ, પરમેશ્વરની શાંત સ્મૃતિમાંય તમે સાથે જ રહેશો. તોયે, તમારા સહ-વાસમાં કોઈ ગાળા પાડજો. અને તમારી વચ્ચે આકાશના વાયુઓને વિહરવા દેજો. તમે પરસ્પર ચાહજો ખરાં, પણ તમારા ... [વાંચો...]
ઝાકળબિંદુ – અનુ. ઝવેરચંદ મેઘાણી
ઝાકળના પાણીનું બિંદુ એકલવાયું બેઠું’તું, એકલવાયું બેઠું’તું ને સૂરજ સામે જોતું’તું. સૂરજ સામે જોતું’તું ને ઝીણું ઝીણું રોતું’તું. ‘સૂરજ ભૈયા ! સૂરજ ભૈયા ! હું છું ઝીણું જલ-બિન્દુ. મુજ હૈયે તમને પધરાવું શી રીતે હે જગ-બન્ધુ ! તમે દૂર વાદળમાં વસતા, સાત અશ્વને કરમાં કસતા, બ્રહ્માણ્ડોની રજ રજ રસતા ઘૂમો છો બન્ધુ ! તમ વ્હોણું મુજ જીવન સઘળું અશ્રુમય હે જગબન્ધુ !’ ‘જલબિન્દુ રે જલબિન્દુ ! ઓ નાજુક જલબિન્દુ ... [વાંચો...]
પ્રેમોદગાર – ભાસ્કર ભટ્ટ
સોએક વસંતો સૂતી છે, આ એકલ દોકલ નારીમાં. એક ફૂલ સદા લહેરાવે છે, કંઈ લાલ હોઠની ક્યારીમાં, પ્રેમ લીપેલી પાંપણ છે, ..................... તેથી તો પાંપણ કાળી છે, ચાંદથી શીતળ નજરોમાં, ..................... એણે પૂનમને ભાળી છે, વ્હાલપના મધના દરિયાઓ, ભારિયા છે નૈન અટારીમાં.... હાથ-હથેળી હૂંફ ભરી, ..................... શૈશવનું ભીનું હાલરડું, છે ગોદ તો એની વ્હાલભરી ..................... એ નીંદ ભરેલું પાથરણું, એ નથી કોઈની, સૌની છે, મા સૌની છે તે મારી છે..... યાદ કરો ... [વાંચો...]
14 પ્રતિભાવો : ત્રણ કાવ્યો – ચિંતન આચાર્ય
કાલિદાસ વ. પટેલ {વાગોસણા} says:
May 20, 2016 at 9:55 am
ત્રણેય કવિતાઓ મજાની રહી. આજકાલ ” રોટલાને હાટું ” મજબૂરીથી શહેરમાં આવેલા અને અથાક પરિશ્રમ બાદ શહેરમાં ઠરીઠામ થયેલા, અને હજુ પણ ગામ અને શહેરમાં વહેચાઈ ગયેલા વડીલોને પોતાનું માદરે વતન ” ગામ ” યાદ ના આવે તો જ નવાઈ !
શૈશવનાં સંભારણાં — ઘરડા દફ્તરમાંથી — અચાનક ફૂટી નીક્ળ્યાં, જે વાંચી-માણી મુખમાંથી અનાયાસ નીક્ળી ગયુંઃ તેહીનો દિવસા ગતાઃ
ભૂલસુધારઃ ટાઈપની ઘણીબધી ભૂલો — મળિયેથી { માળિયેથી }, ઢોળેલો {ઢાળેલો}, ફાળિયા {ફળિયા}, કાંચની {કાચની}, તત્ડીઓ {તડ્તડીયો}, વળી {વાળી} … ટાઈપ કરીને એક વાર વાંચી લેવાથી આવી ભૂલો દૂર કરી શકાય.
કાલિદાસ વ. પટેલ {વાગોસણા}
May 20, 2016 at 3:03 pm
ત્રણેય કાવ્યો વાંચવા અને આપનો અભિપ્રાય આપવા બદલ ખુબ-ખુબ આભાર. તમારી જેમ મેંપણ ટાઈપીંગ ભૂલો જોઈ, પણ પોસ્ટ કર્યા પછી. હવે પછી ચીવટથી વાંચ્યાપછીજ પોસ્ટ કરીશ. ધન્યવાદ. 🙂
May 20, 2016 at 12:02 pm
સ ર સ ગામ ની યાદ
May 20, 2016 at 3:05 pm
May 20, 2016 at 5:34 pm
All the three are nice. But, best is…
નામ કાગળનું હવે બદલાઈ ને હોડી થયું,
બાળકો છે ગેલમાં, જો નક્કી આ વરસાદ છે.
છત્રીઓની ભીડમાં આ કોણ જે ઉદાસ છે ?
છત વગરની ઝૂંપડી, જો નક્કી આ વરસાદ છે….
May 21, 2016 at 9:57 am
Thank you very Much!
May 21, 2016 at 2:03 am
Khub saras trane y kavyo.
Chintan bhai Tamari kalam ne vacha malti rahe evi shubh kamna.
May 21, 2016 at 9:59 am
June 1, 2016 at 3:45 am
June 6, 2016 at 3:56 pm
June 1, 2016 at 6:08 pm
Traney rachanao adbhut chhe .
June 6, 2016 at 3:58 pm
September 9, 2016 at 3:57 pm
તમારી કાવ્ય છે ખુબ સરસ ,
મારી ભૂતકાળ ને યાદ કરાવી,
તમારી કાવ્ય છે ખુબ સરસ ,
November 27, 2016 at 10:51 pm
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
* * * * *
Download First Issue Absolutely Free !!
Click Here for download page
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રાષ્ટ્રશહીદોનાં સ્મારકમાં શરમ કેવી? – ડૉ. કુમારપાળ દેસાઈ
ગરમાળો, ગુલમોર અને ખખડેલું બસસ્ટોપ ! – રામ મોરી
વિધવા : પ્રથમ તો એક માણસ – સ્વાતિ બારોટ સિલ્હર
દો પલ કે જીવન સે એક ઉમ્ર ચુરાની હૈ… – રોહિત શાહ
મારી સાઇકલ – રમણ સોની
Devendra n patel: શિરિશ ભાઇ ,તમે સત્ય વાત કરિ.આખે આખુ...
Devendra n patel: All writer who are favour English...
gopal khetani: વાહ ખુબ સરસ રચનાઓ. એકલદ્વીપ અને ચાડિયો બહુ...
gopal khetani: રિડ ગુજરાતીની ૧૩મી જન્મસંવત્સરીની અઢળક...
Dhruvin bhavsar: It is very heart touching story. AA...
Dhruvin bhavsar: It is very nice story. It is very heart...
Priyakant Bakshi: Thanks Late Shri Mrugeshbhai who is...
pritesh patel: wish u many many happy returns of the day...
Amrut Gosai: વાહ સ્વાતિબેન ….ખુબ સુન્દર રિતે સમાજ...
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
ચાર અછાંદસ રચનાઓ – રાજુલ ભાનુશાલી
રીડગુજરાતી : તેરમા વર્ષમાં મંગલ પ્રવેશ
શોપિંગ – મૃગેશ શાહ
ભગવાનની ખોજ – આશા વીરેન્દ્ર
વાત પરભામહારાજની… – મહેશ યાજ્ઞિક
રીડગુજરાતી વિશે : પ્રેસ વિભાગ
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.